15/01/2019 | Administración LocalMunicipal
Curtis
Aprobación definitiva da modificación da Ordenanza fiscal reguladora da taxa pola prestación do servizo do grupo de emerxencias municipais (GES)

O Concello de Curtis en sesión ordinaria do Pleno de 15 de decembro de 2017 aprobou provisionalmente a modificación dos artigos art.5 e 6 da Ordenanza Fiscal reguladora da taxa pola prestación do servizo do grupo de emerxencias municipais. Durante o período de exposición ao público non se formularon reclamacións, elevándose a definitivo o acordo provisional adoptado relativos á modificación da ordenanza fiscal, de conformidade co establecido no artigo 17.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, polo que entrará en vigor a partir do día seguinte á publicación do anuncio da súa aprobación definitiva no Boletín Oficial da Provincia, e permanecerá vixente ata a súa modificación ou derrogación expresa. De conformidade co artigo 19 do Real Decreto Lexislativo 2/2004 de 5 de marzo, contra ditos acordos poderase interpoñer recurso contencioso-administrativo, no prazo de dous meses contados dende o día seguinte ao da publicación destes acordos no Boletín oficial da provincia, sen prexuízo de calquera outro recurso que os interesados estimen procedente. O texto íntegro da ordenanza fiscal modificada é o seguinte: En uso das facultades concedidas polo artigo 15 e concordantes da Lei reguladora das facendas locais, texto refundido aprobado polo Real decreto Lexislativo 2/2004, do 5 de marzo (en diante, LRFL), establecese a taxa pola prestación do servizo de extinción de incendios e de salvamentos á que fai referencia o artigo 20.4. k) do mencionado texto legal (LRFL) e que estará regulada polas normas ao efecto contidas na presente Ordenanza fiscal, así como as de aplicación contidas tanto na propia LRFL como na Lei 58/2003, do 17 de decembro, xeral tributaria, e demais que lle foran tamén de aplicación.1. Constitúe o feito impoñible da taxa, a prestación dos Servizos de extinción de incendios e salvamentos que a seguir se indica, os cales son de recepción obrigatoria: a) A asistencia prestada en caso de incendios e/ou alarmas destes, salvamentos en xeral, afundimentos de edificios e construcións, ruínas ou prevencións destas, accidentes de tráfico, inundacións e calquera outra situación análoga que motive a necesidade de intervención polos servizos do Grupo de Emerxencias de Curtis (en adiante: GES), ben sexa por solicitude de particulares interesados, ou ben sexa de oficio por razóns de seguridade sempre que a prestación do devandito servizo redunde en beneficio do suxeito pasivo. b) A presenza de persoal e materias do servizo en concentracións, espectáculos e outros, con fins preventivos. c) Calquera outro servizo de recepción obrigatoria que fora prestado polo GES na materia obxecto desta taxa. d) A realización de actuacións que, aínda non sendo de recepción obrigatoria, foran prestadas polo persoal do servizo a requirimento dos interesados.2. A obriga de contribuír nacerá no momento no que saia da base loxística do GES da Comarca da Montaña de Curtis a dotación correspondente para levar a cabo ou seu cometido.3. Non estarán suxeitos ao pagamento da taxa regulada nesta Ordenanza, os servizos de prevención xeral realizados a instancia do propio Concello de Curtis, nin aqueles outros servizos que se presten en beneficio da xeneralidade da veciñanza ou dunha parte considerable desta, tales como os prestados en casos de catástrofe ou calamidade pública oficialmente declarada.1. Son obrigados tributarios, en concepto de contribuíntes, as persoas físicas e xurídicas ás que fai referencia o art.35 da Lei Xeral Tributaria, incluídos os mencionados no apartado 4 do mesmo, que sexan usuarios dos bens sinistrados e que foran obxecto da prestación do servizo. Entenderase por usuarios, aos propietarios, arrendatarios, usufrutuarios e posuidores, por calquera título, dos bens obxecto de actuación. Nos servizos de salvamento, será obrigados tributarios, os que teñan solicitado o servizo ou en cuxo interese redunde a prestación realizada.2. Terán a condición de substituto do contribuínte, no caso de prestación do servizo de prevención e extinción de incendios, prevención de ruínas, construcións e derrubes, salvamentos e, en xeral, de protección de persoas e bens, as entidades ou sociedades aseguradoras do risco.1. Serán responsables solidarios da débeda tributaria, as persoas ou entidades ás que fai referencia o artigo 42 da Lei xeral tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria.1. Estarán exentos os contribuíntes beneficiarios do RISGA (Renda de Integración Social de Galicia) e os acollidos a réximes protectores de carácter público análogos ao mencionado, así como aqueles que xustifiquen que os ingresos anuais globais da unidade familiar á que pertencen é inferior ao IPREM (Indicador Público de Renda de Efectos Múltiples). Nembargante, non procederá exención cando o suxeito pasivo estivese amparado por un seguro que cubrise os gastos derivados da intervención dos servizos do GES. Cando os suxeitos pasivos non estean amparados por un seguro que cubra os gastos derivados da intervención do GES, os técnicos da área de servizos sociais elaborarán os informes técnicos pertinentes que indiquen ou xustifiquen a exención da taxa.2. Os suxeitos pasivos que estean nas situacións descritas no apartado anterior, deberán solicitalo por escrito ao Concello de Curtis, acompañando a documentación acreditativa das circunstancias nas que se fundamenta dita exención. O prazo para solicitar a exención será do máximo dun mes, contado desde a data da intervención dos efectivos do servizo.3. As exencións, previstas neste artigo, serán de aplicación solo no término municipal de Curtis e nos Concellos de ámbito de actuación que ten asignado o GES que teñan asinado o convenio que regula o funcionamento do GES ou teñan aportado documentación técnica e/ou xurídica que redunde no financiamento do GES, agás o disposto no párrafo seguinte.4. No caso de ser requerido o GES por parte das Alcaldías dos Concellos do ámbito de actuación que ten asignado o mesmo, e que teñan asinado o convenio que regula o funcionamento do GES ou teñan aportado documentación técnica e/ou xurídica que redunde no financiamento do GES, e se trate dun servizo de interés xeral que non poida ser repercutido a un suxeito pasivo concreto, como é a retirada de niños de vespa asiática ou limpeza viaria por un derrame, so se cobrará ao concello demandante do servizo o custo dos materiais empregados.5. Fóra dos supostos indicados non serán aplicables outros beneficios fiscais, salvo os que estean expresamente amparados en normas con rango de lei e os derivados de tratados internacionais.1. A cota tributaria determinarase en función do número de efectivos, dos materias empregados na prestación do servizo, o tempo invertido nesta e o percorrido efectuado polos vehículos que actúen e, no seu caso, polas especiais incidencias na prestación do servizo, tal e como figura no apartado seguinte.2. Aos efectos anteriores, aplicaranse as seguintes Tarifas: INCREMENTO DAS TARIFAS ANTERIORES: 1 SERVIZOS FÓRA DO ÁMBITO DE INTERVENCIÓN DO GES: Os servizos efectuados fóra do ámbito de actuación dos municipios que están integrados no ámbito de actuación do GES de Curtis, sufrirán unha recarga do 50% sobre a tarifa resultante. De acordo cos datos remitidos no parte de intervención emitido polo GES, practicarase a liquidación que corresponda, que será aprobada mensualmente na oportuna resolución conxunta, para notificarse individualmente co fin do seu ingreso na forma e prazos sinalados no Regulamento Xeral de Recadación. Para a realización de tal servizo precisarase autorización do Distrito forestal, Dirección Xeral de Emerxencias e Interior ou o Concello de Curtis. En materia de cualificación das infraccións e da aplicación das sancións que ás mesmas correspondan, estarase ao disposto nos artigos 178 e seguintes da Lei xeral tributaria. A presente ordenanza fiscal, unha vez aprobada definitivamente, entrará en vigor ó día seguinte da súa publicación no BOP, permanecendo vixente ata que se acorde a súa modificación ou derrogación expresa. Curtis, 11 de xaneiro de 2019. O alcalde Javier Fco. Caínzos Vázquez